
Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Препис


ПОСТАНОВЛЕНИЕ   202

от      14      октомври      2026 година


ЗА ОДОБРЯВАНЕ НА ДОПЪЛНИТЕЛНИ РАЗХОДИ ЗА 2026 Г. ПО БЮДЖЕТА НА ДЪРЖАВЕН ФОНД „ЗЕМЕДЕЛИЕ” ЗА ФИНАНСИРАНЕ НА РАЗХОДИ ЗА ДАНЪК ВЪРХУ ДОБАВЕНАТА СТОЙНОСТ НА ОБЩИНИ ПО ОДОБРЕНИ ЗА ПОДПОМАГАНЕ ПРОЕКТИ ПО СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 – 2027 Г. И ПО ПРОГРАМАТА ЗА МОРСКО ДЕЛО, РИБАРСТВО И АКВАКУЛТУРИ ЗА ПЕРИОДА 2021 – 2027 Г.


М И Н И С Т Е Р С К И Я Т    С Ъ В Е Т
П О С Т А Н О В И:


Чл. 1. (1) Одобрява допълнителни разходи в размер до 
13 078 000 евро по бюджета на Държавен фонд „Земеделие“ за 2026 г. за финансиране на разходи за данък върху добавената стойност на общини по одобрени за подпомагане проекти по Стратегическия план за развитие на земеделието и селските райони на Република България за периода 
2023 – 2027 г. и по Програмата за морско дело, рибарство и аквакултури за периода 2021 – 2027 г.
(2) Средствата по ал. 1 да се осигурят, както следва: 
1. за сметка на предвидените разходи по централния бюджет за 2026 г. – 4 800 000 евро;
2. за сметка на преструктуриране на разходите и/или трансферите по централния бюджет за 2026 г. – 8 278 000 евро.
Чл. 2. Със сумата по чл. 1, ал. 1 да се увеличат разходите по бюджета на Държавен фонд „Земеделие” за 2026 г., както следва:
1. по „Политика на Министерството на земеделието и храните в областта на земеделието и селските райони“, бюджетна програма „Развитие на селските райони” - с 12 200 000 евро;
2. по „Политика на Министерството на земеделието и храните в областта на рибарството и аквакултурите“, бюджетна програма „Рибарство и аквакултури” - с 878 000 евро.
Чл. 3. Със сумата по чл. 1, ал. 1 да се увеличат показателите по 
чл. 45, ал. 3 от Закона за държавния бюджет на Република България за 
2026 г.
Чл. 4. Изпълнителният директор на Държавен фонд „Земеделие” да извърши съответните промени по бюджета на Държавен фонд „Земеделие” за 2026 г. и да уведоми министъра на финансите.
Чл. 5. Министърът на финансите да извърши произтичащите от 
чл. 1 промени по централния бюджет за 2026 г.
ЗАКЛЮЧИТЕЛНИ РАЗПОРЕДБИ
§ 1. Постановлението се приема на основание чл. 109, ал. 3 от Закона за публичните финанси.


§ 2. Изпълнението на постановлението се възлага на изпълнителния директор на Държавен фонд „Земеделие”.
§ 3. Постановлението влиза в сила от деня на обнародването му в „Държавен вестник“.




МИНИСТЪР-ПРЕДСЕДАТЕЛ: /п/ РУМЕН РАДЕВ

ГЛАВЕН СЕКРЕТАР НА
МИНИСТЕРСКИЯ СЪВЕТ: /п/ КАМЕЛИЯ НЕЙКОВА

